SINGER ยอดขายสินค้าเติบโตเด่นปี 65
แนวโน้มรายได้จากการขายสินค้าในปี 2565 ของ SINGER จะขยายตัวสูงกว่าฝ่ายนักวิเคราะห์คาดการณ์ไว้จากเดิมเพิ่มขึ้น 8% เมื่อเทียบกับของปีก่อน
แนวโน้มรายได้จากการขายสินค้าในปี 2565 ของ SINGER จะขยายตัวสูงกว่าฝ่ายนักวิเคราะห์คาดการณ์ไว้จากเดิมเพิ่มขึ้น 8% เมื่อเทียบกับของปีก่อน
24 ธ.ค. 2564

คุณค่าบริษัท                   
มีการวิเคราะห์กันว่า แนวโน้มรายได้จากการขายสินค้าในปี 2565 ของบริษัท ซิงเกอร์ประเทศไทย จำกัด (มหาชน) หรือ SINGER จะขยายตัวสูงกว่าฝ่ายนักวิเคราะห์คาดการณ์ไว้จากเดิมเพิ่มขึ้น 8% เมื่อเทียบกับงวดเดียวกันของปีก่อน
โดยได้ผลบวกจากร่วมทุนกับกลุ่ม BTS ในด้านเพิ่มสินค้าที่จำหน่ายจากสินค้าแบรนด์ Xiaomi, Amazfit ผ่านความร่วมมือกับ Fanslink (บริษัทย่อย VGI) นอกจากนี้ยังมีความรวดเร็วในการขนส่งสินค้าผ่านเครือข่ายของ KEX และเพิ่มการรับรู้สินค้า และบริการในกลุ่ม SINGER ผ่านสาขาที่จะทำเป็นจุด drop point สินค้าของ KEX
อีกทั้งบริษัทฯ เพิ่มช่องทางการจำหน่ายสินค้า Online ในรูปแบบสินค้าเงินสด และเงินเชื่อ ซึ่งปัจจุบันบริษัทอยู่ระหว่างการพัฒนาระบบให้สามารถให้สินเชื่อออนไลน์ผ่านระบบ e-Document ได้
รวมทั้งมีความกังวลต่ำต่อการเข้ามาของผู้ประกอบการในธุรกิจ Buy now pay later (BNPL) เนื่องจากบริษัทมีแบรนด์สินค้าเป็นของตัวเอง ที่มีต้นทุนการผลิต และการดำเนินงานที่ต่ำ และอัตรากำไรขั้นต้นที่สูง ทำให้บริษัทมีสินค้าที่รองรับการขาย และให้สินเชื่อได้ตลอดเวลา ขณะที่ผู้ประกอบการรายอื่นจะต้องติดต่อหา partner เพื่อจัดหาสินค้าให้ อีกทั้งบริษัทมีประสบการณ์ และความสามารถในการบริหารจัดการสินค้าที่รองรับการขาย และการจัดการสินค้าที่ยึดคืนมาได้อย่างมีประสิทธิภาพ
อย่างไรก็ตาม บล.เคทีบีเอสที ปรับประมาณการกำไรสุทธิปี 2565 อยู่ที่ 1.15 พันล้านบาท เพิ่มขึ้น 73% เมื่อเทียบกับงวดเดียวกันของปีก่อน โดยเป็นผลจากการปรับเพิ่มรายได้จากการขายเพิ่มขึ้นเป็น 25% เมื่อเทียบกับงวดเดียวกันของปีก่อน จากเดิมเพิ่มขึ้น 8% เมื่อเทียบกับงวดเดียวกันของปีก่อน และลด cost to income ลงเล็กน้อยประมาณ 11% เพื่อสะท้อนแนวโน้มค่าใช้จ่ายดำเนินงานในอนาคตที่จะทยอยปรับตัวลงจากความร่วมมือของ GUNKUL, JMART และ SINGER ที่จะมีการติดตั้ง solar rooftop ในสาขา SINGER เพื่อลดค่าไฟ
ขณะที่คงประมาณการสินเชื่อที่จะขยายตัวเพิ่มขึ้น 56% เมื่อเทียบกับงวดเดียวกันของปีก่อน จากฐานะทางการเงินที่แข็งแกร่ง (D/E ต่ำเพียง 0.5 เท่า) และมีแหล่งเงินทุนที่สูงเพื่อรองรับการขยายตัว ภายหลังที่บริษัทได้เพิ่มทุน PP และ RO แล้วเสร็จในวันที่ 17 ธ.ค. 2564 ที่ผ่านมา
ส่วนประมาณการกำไรสุทธิปี 2564 นี้อยู่ที่ 664 ล้านบาท เพิ่มขึ้น 50%  เมื่อเทียบกับงวดเดียวกันของปีก่อน จากสินเชื่อที่ขยายตัวเพิ่มขึ้น 60% เมื่อเทียบกับงวดเดียวกันของปีก่อน และ NPL ที่ลดลงเป็น 3.2% จากสัดส่วนสินเชื่อ C4C ที่มี NPL ต่ำเพิ่มขึ้นเป็น 67% ของสินเชื่อรวม (ปี 2563 ที่ 52%)
อย่าวไรก็ตาม ด้วยผลของการปรับประมาณการกำไรสุทธิขึ้น เพื่อสะท้อนผลจากการร่วมทุนกับกลุ่ม BTS ที่มีความชัดเจนมากขึ้น ทั้งนี้ประเมินว่า SINGER ควรที่จะเทรด premium มากขึ้น จากสินเชื่อที่จะขยายตัวอยู่ในระดับสูง, ลดความกังวลต่อปัญหา NPL ที่สูงในอดีต และได้ Synergy กับกลุ่ม JMART และ BTS
ดังนั้นปรับราคาเป้าหมายขึ้นเป็น 58.00 บาท แนะนำ “ซื้อ”
…..
ผู้ถือหุ้นรายใหญ่
รายชื่อกรรมการ